Rangtay San Juanico
Ti Rangtay San Juanico (Filipino: Tulay ng San Juanico) ket parte ti Pan-Philippine Highway ken gamay-at manipud iti Samar aginggana iti Leyte iti ballasiw ti Lingsat San Juanico idiay Filipinas. Ti kaatiddogan a partena ket biadukto ti landok nga adigi kadagiti napatangken a wayang ti konkreto, ken ti kangrunaan a gay-atna ket iti maysa nga agsukog iti arko a desinio ti truso. Iti dagup a kaatiddog iti 2.16 kilometro (1.34 mi),[1] daytoy ti kaatiddogan a rangtay iti Filipinas a bumallasiw iti bagi ti danum ti baybay. Naidedikado ti rangtay kenni Imelda Marcos ti asawa ni Ferdinand Marcos[2]
Nadadael bassit ti rangtay babaen ti Bagio Haiyan idi Nobiembre 2013 ngem nadaras met a nasimpa.
Pannagipatakder[urnosen | urnosen ti taudan]
Ti proyekto a rangtay ti gobierno ti Filipinas iti $21.9-riwriw a doliar ket naikontrato iti Construction and Development Corporation of the Philippines (itan ket ti Philippine National Construction Corporation), ken kadauda idi dagiti Hapon nga inhenniero a nagaramid kadagiti panagadal ken nagdesinio iti proyekto babaen ti administrasion ni Presidente Ferdinand Marcos. Ti panagpatakder ket nangrugi idi 1969 idiay Lingsat San Juanico manipud idiay Cabalawan, Siudad ti Tacloban aginggana iti ili ti Santa Rita, Samar, ken nakompleto idi 1973.
Pagserbian iti ekonomia[urnosen | urnosen ti taudan]
Mangikapet daytoy iti Siudad ti Tacloban iti bangir ti Leyte ken ti ili ti Santa Rita iti bangir ti Samar, ti rangtay ket makaited kadagiti napintas a pakaimatangan, a naipangpangruna iti Lingsat San Juanico kadagiti rinibo nga alinunona ken dagiti pay babassit nga isla dagiti dua a probinsia iti lingsat. Daytoy ket agarup a 10 a minuto iti puseg ti ili ti Siudad ti Tacloban ken maserrekan babaen ti jeepney, bus, motor cab wenno pribado alugan. Ti rangtay ket addaan kadagiti 43 a gay-at ken ti kalalaingan ti kadakkelna a bangka ket makalabas iti sirok iti dakkel a nangruna nga arko, ken iti ngatona ket agtayag iti 41 a metro iti ngato ti pantar ti baybay.[1]
Dagiti ladawan[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b Ti Rangtay San Juanico, ti kaatiddogan iti pagilian Cebu Network.com. Retrieved on 13 October 2013
- ^ Sabornido, Lyza (17 Septiembre 2014). "10 Facts You Should Know about San Juanico Bridge in Samar and Leyte". FAQ.ph. Naala idi 26 Mayo 2016.
Dagiti akinruar a silpo[urnosen | urnosen ti taudan]
Dagiti midia a mainaig iti Rangtay San Juanico iti Wikimedia Commons
vec_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn